Մեր դիտարկմանը, թե այս ժամանակահատվածում նման գործողություններ ձեռնարկելով, ինչ խնդիր է փորձում լուծել Թուրքիան, ինչին է պետք նման աղմուկն ու ուշադրություն սևեռելը, Շիրինյանն արձագանքեց. «Նախ, իմ առաջին մտածմունքները գնում են միանգամից Թուրքիայում ապրող փոքրամասնությունների ներկայացուցիչների ուղղությամբ։ Առաջին մարդիկ, որոնք կարող են նման ռիսկի ենթարկվեն, հենց այդ մարդիկ են՝ Թուրքիայում ապրողները։ Մենք պետք է շատ ուշադիր լինենք Թուրքիայում ապրող մեր հայրենակիցների ապահովության մասին։ Իսկ Եվրոպայում մենք պետք է ավելի զգոն լինեք, բայց երբեք խուճապի չմատնվենք։ Մենք պետք է շարունակենք մեր աշխատանքը, ոչ մի պատճառ չկա վախի ենթարկվելու, որովհետև այդպիսի խնդիրներ միշտ էլ արել է Թուրքիայի կառավարությունը, հատկապես Էրդողանի իշխանությունը։ Եվ հիմա էլ մեր շատ հայրենակիցներ ստիպված լքում են երկիրը, որպեսզի չմասնակցեն Թուրքիայում այս օրերին շարունակվող ձերբակալություններին ու բանտարկություններին, որոնք մեծապես ուղղված են փոքրամասնությունների դեմ։ Թուրքիայի ներկայիս իշխանությունը մշտական սպառնացող է, այնպես որ մասնավորապես որևէ պատճառ չկա որ այսօր հայերի նկատմամբ վտանգն ավելի բարձր լինի քան նախկինում»,- նշեց Շիրինյանը։